

**Obec Michaľany**

**Hlavná 108, 076 14 Michaľany**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Všeobecne záväzné nariadenie Obce Michaľany**

#### **č.2/2022 o určení výšky finančných príspevkov na čiastočnú úhradu nákladov na výchovu a vzdelávanie a nákladov spojených so stravovaním v školách a školských zariadeniach, ktorých zriaďovateľom je obec Michaľany**

Návrh tohto všeobecne záväzného nariadenia / VZN/

|  |
| --- |
| Vyvesený na úradnej tabuli obce dňa: 13.06.2022 |
| Zverejnený na internetovej stránke obce dňa: 13.06.2022 |
| Dátum začiatku lehoty na pripomienkové konanie: 13.06.2022 |
| Dátum ukončenia pripomienkového konania: 27.06.2022 |
| Pripomienky zasielať : |
| Písomne na adresu: Obec Michaľany, Hlavná 108, 07614 Michaľany |
| Elektronicky na adresu: [obecmichalany@](mailto:obecmichalany@)michalany.eu |
| Doručené pripomienky /počet/:0 |
| Vyhodnotenie pripomienok k návrhu VZN bolo dňa:---- |
| Vyhodnotenie pripomienok k návrhu VZN doručené poslancom dňa:-------- |

Schválené všeobecne záväzné nariadenie

|  |
| --- |
| Na rokovaní Obecného zastupiteľstva v Michaľanoch dňa: 28.6.2022 pod. č. 22/2022 |
| VZN vyvesené na úradnej tabuli Obce Michaľany dňa: 29.6.2022 |
| VZN zvesené z úradnej tabule Obce Michaľany dňa: 14.07.2022 |
| VZN nadobúda účinnosť dňom: 14.07.2022 |

Mgr. Zoltán Tarbaj

Starosta obce

#### **Všeobecne záväzné nariadenie**

#### **č. 2/2022**

#### **o určení výšky finančných príspevkov na čiastočnú úhradu nákladov na výchovu a vzdelávanie a nákladov spojených so stravovaním v školách a školských zariadeniach, ktorých zriaďovateľom je obec Michaľany**

Obecné zastupiteľstvo v Michaľanoch v súlade s ustanovením § 6 a § 11 zákona č. 369/1990 Zb. o obecnom zriadení v znení neskorších predpisov a v súlade s ustanovením § 6 ods. 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ustanoveniami § 28, § 49, § 114, § 116 a § 140 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov sa uznáša na tomto všeobecne záväznom nariadení:

#### **PRVÁ ČASŤ** **ÚVODNÉ USTANOVENIA**

#### **§ 1** **Účel a predmet**

Všeobecne záväzné nariadenie (ďalej len „VZN“) určuje výšku príspevku na čiastočnú úhradu nákladov na výchovu a vzdelávanie a nákladov spojených so stravovaním v školách a školských zariadeniach, ktorých zriaďovateľom je obec Michaľany.

#### **§ 2** **Druhy príspevkov v školách a školských zariadeniach**

V školách a školských zariadeniach v zriaďovateľskej pôsobnosti obce Michaľany sa uhrádzajú tieto príspevky na čiastočnú úhradu nákladov na výchovu a vzdelávanie a nákladov spojených so stravovaním (ďalej len „príspevky“):

1. príspevok za pobyt dieťaťa v materskej škole,
2. príspevok na činnosť školského klubu detí,
3. príspevok na činnosť centra voľného času,
4. príspevok na čiastočnú úhradu nákladov spojených so stravovaním v zariadení školského stravovania.

#### **DRUHÁ ČASŤ** **PRÍSPEVKY V ŠKOLÁCH A ŠKOLSKÝCH ZARIADENIACH**

#### **§ 3** **Príspevok za pobyt dieťaťa v materskej škole**

1. Za pobyt dieťaťa v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa:

- deti 2- 6 ročné sumou 10, 00 eur ( slovom: desať eur)

1. Príspevok sa uhrádza vopred do 20-tého dňa v kalendárnom mesiaci.
2. Ak je dieťa prijaté do materskej školy v priebehu školského roka, za prvý mesiac dochádzky sa príspevok uhrádza vždy do troch pracovných dní odo dňa, v ktorom bolo zákonnému zástupcovi doručené rozhodnutie o prijatí dieťaťa do materskej školy.

#### **§ 4** **Výška, termín a spôsob úhrady príspevku za pobyt dieťaťa v materskej škole v období obmedzenej alebo prerušenej prevádzky cez letné prázdniny**

1. Príspevok v materskej škole sa neuhrádza za dieťa, ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom.
2. Preukázateľný spôsob je predloženie potvrdenia od lekára (ak je dôvodom choroba) a čestné vyhlásenie zákonného zástupcu o rodinných dôvodoch prerušenia dochádzky do materskej školy.
3. Príspevok v materskej škole sa neuhrádza za dieťa, ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená obcou/mestom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku vypočítanú pomerom dní alebo iným spôsobom.
4. Konkrétnu výšku príspevku podľa § 4 odseku 3 VZN oznámi zákonnému zástupcovi riaditeľ materskej školy, do ktorej je dieťa na základe rozhodnutia prijaté. Pre určenie výšky príspevku je rozhodujúce písomné vyhlásenie zákonného zástupcu, v ktorom preukázateľne a záväzne vyjadrí svoj záujem o dochádzku dieťaťa do materskej školy v čase prvého týždňa letných prázdnin a uvedie, či bude dieťa materskú školu navštevovať. Aj to len v prípade, že sa to bude realizovať podľa záujmu rodičov (minimálny záväzný počet detí 15 - prvý týždeň letných prázdnin).
5. Za týždeň dochádzky do materskej školy sa na účely platenia príspevku podľa tohto článku považuje každý aj začatý týždeň, okrem týždňa, v ktorom 1. júl pripadne na štvrtok alebo piatok, kedy sa za začatý týždeň príspevok neuhrádza.

6. Príspevok v Materskej škole sa neuhrádza za dieťa,

1. ktoré má jeden rok pred plnením povinnej školskej dochádzky,
2. ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi,
3. ktoré je umiestnené v zariadení na základe rozhodnutia súdu

#### **§ 5** **Príspevok na činnosť školského klubu detí**

1. Zákonný zástupca dieťaťa prispieva na činnosť školského klubu detí (ŠKD) mesačne za dieťa sumou vo výške 4,- €**.**
2. Príspevok za mesiace 9,10,11,12 kalendárneho roka sa uhradí naraz do 30-tého septembra príslušného kalendárneho roka. Príspevok za ostatné mesiace (t.j. 1,2,3,4,5,6 ) sa uhradí za aktuálny mesiac do 20-tého dňa príslušného kalendárneho mesiaca.
3. Ak je dieťa prijaté do ŠKD v priebehu školského roka, za prvý mesiac dochádzky sa príspevok uhrádza vždy do troch pracovných dní odo dňa, v ktorom bolo zákonnému zástupcovi doručené rozhodnutie o prijatí dieťaťa do školského klubu detí.

**§ 6**  
**Príspevok na činnosť centra voľného času**

1. Výška príspevku na činnosť centra voľného času (CVČ) sa určuje ročne pre:

1. nezaopatrené dieťa do 15 rokov sumou 65,- €

2. Príspevok sa uhrádza na základe uzatvorenej zmluvy.

3. Ak je dieťa/študent/iná dospelá osoba prijaté/ý/á do CVČ v priebehu školského roka, za prvý mesiac dochádzky sa príspevok uhrádza na základe aktuálnych údajov, ktoré sa pravidelne aktualizujú a sú súčasťou uzatvorenej zmluvy.

#### **§ 7** **Príspevok na čiastočnú úhradu nákladov za stravovanie v zariadení školského stravovania**

1. Zariadenie školského stravovania poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v súlade s finančnými pásmami nákladov na nákup potravín na jedno jedlo určenými ministerstvom školstva s účinnosťou od 1. 9. 2022.

2. Zariadenie školského stravovania poskytuje stravovanie s použitím dotácie na podporu výchovy k stravovacím návykom dieťaťa v MŠ a ZŠ podľa zákona č. 544/2010 o dotáciách v pôsobnosti MPSVaR SR § 4 ods. 3 písm. b) - d). Dotácia na podporu výchovy k stravovacím návykom dieťaťa sa poskytuje v sume 1,30 eura za každý deň, v ktorom sa dieťa zúčastnilo výchovno-vzdelávacej činnosti v materskej škole alebo vyučovania v základnej škole a odobralo stravu.

3. Výška príspevku podľa finančného pásma č.3 s použitím dotácie je nasledovná:

|  |  |  |  |  |  |  |
| --- | --- | --- | --- | --- | --- | --- |
| Stravník – dieťa v MŠ | 1 desiata | 1 obed | 1 olovrant | Celodenná strava | Dotácia na podporu výchovy k stravovacím návykom | Doplatok ku celodennej strave |
| € | € | € | € | € | € |
| Stravníci od 2 – 6 rokov | 0,38 | 0,90 | 0,26 | 1,54 | 1,30 | 0,24 |

|  |  |  |  |  |  |
| --- | --- | --- | --- | --- | --- |
| Stravník – žiak v ZŠ, | 1 obed | Režijné náklady | Úhrada spolu | Dotácia na podporu výchovy k stravovacím návykom | Rozdiel medzi dotáciou a stravnou jednotkou použitý na režijné náklady |
| € | € | € | € | € |
| Stravníci od 6 – 11 rokov - I. stupeň | 1,21 | 0 | 0 | 1,30 | 0,09 |
| Stravníci od 11 – 15 rokov - II. stupeň | 1,30 | 0 | 0 | 1,30 | 0 |
| Stravníci od 15 – 18/19 rokov a dospelí stravníci | 1,41 | 1,06 | 2,47 | 0 | 0 |

4. Príspevok na čiastočnú úhradu nákladov na stravovanie v zariadení školského stravovania podľa tohto článku sa uhrádza do 20-tého dňa príslušného kalendárneho mesiaca.

5. Rodič je povinný prihlasovať a odhlasovať stravu vopred, alebo najneskôr v deň stravovania ráno do 7.45 hod. u vedúcej Školskej jedálne na tel. č. 056/6702271. Ak nie je možné stravníka zo závažných dôvodov odhlásiť včas, má zákonný zástupca právo odobrať jedlo dieťaťa/žiaka v prvý deň do svojich prepravných nádob a ostatné dni je nutné odhlásiť. V prípade neodhlásenia stravy a neodobrania obedu je rodič povinný uhradiť plnú výšku obeda, vrátane dotácie v zmysle zákona č. 544/2010 o dotáciách v pôsobnosti MPSVaR SR.

#### **§ 8** **Stravovanie a príspevok dospelých stravníkov v zariadení školského stravovania**

1. Zriaďovateľ súhlasí so stravovaním dospelej osoby v zariadeniach školského stravovania.
2. Denný príspevok dospelých stravníkov na nákup potravín sa uhrádza podľa finančného pásma stanoveného ZŠ pre vekovú kategóriu stravníkov 15 – 18/19-ročných žiakov strednej školy.
3. Náklady na nákup potravín na jedno jedlo pre dospelého stravníka sa určujú vo výške 1,41 euro a režijné náklady vo výške 1,06 euro.
4. Dospelý stravník uhrádza za jedno hlavné jedlo cenu 2,47 €, ktorá sa skladá z príspevku vo výške nákladov na nákup potravín a režijných nákladov.
5. Stravovanie zamestnancov sa realizuje v súlade so Zákonníkom práce. Hodnota obeda sa stanovuje na sumu 2,47 eur, pričom zamestnanec prispieva určenou sumou a zamestnávateľ vo výške 55 % z ceny jedla.

#### **TRETIA ČASŤ** **SPOLOČNÉ, ZÁVEREČNÉ A ZRUŠOVACIE USTANOVENIA**

#### **§ 9** **Úhrada príspevku**

1. Zákonný zástupca alebo dospelá osoba majú povinnosť príspevok uhradiť spôsobom a za podmienok, ktoré určí riaditeľ školy alebo školského zariadenia (ďalej len „riaditeľ“) vo vnútornom predpise.
2. Riaditeľ je povinný účinné VZN, ako aj smernicu o podmienkach úhrady príspevku zverejniť na webovom sídle školy a v priestoroch školy.
3. Riaditeľ je povinný na stretnutí zákonných zástupcov a rodičov detí a žiakov (rodičovskom združení) informovať o výške príspevkov uhrádzaných zákonnými zástupcami.

#### **§ 10** **Spoločné a záverečné ustanovenia**

1.Veci neupravené týmto nariadením sa riadia zákonom č. 245/2008 Z. z. o výchove a vzdelávaní (školský zákon) v znení neskorších predpisov a zákonom č. 544/2010 Z. z. o dotáciách v pôsobnosti MPSVaR SR.

2. Zmeny a doplnky tohto VZN schvaľuje obecné zastupiteľstvo Obce Michaľany.

3. Na tomto VZN sa uznieslo Obecné zastupiteľstvo obce Michaľany dňa 28.06.2022 pod č.22./2022

4.Toto VZN nadobúda účinnosť pätnástym dňom odo dňa vyvesenia nariadenia na úradnej tabuli a na webovom sídle po jeho schválení v zastupiteľstve.

#### **§ 11** **Zrušovacie ustanovenia**

Dňom nadobudnutia účinnosti tohto VZN sa ruší VZN 6/2019 o určení výšky príspevku na čiastočnú úhradu nákladov v školách a školských zariadeniach, ktorých zriaďovateľom je Obec Michaľany, vrátane dodatku č. 3/2021.

V Michaľanoch, dňa 14.07.2022

Mgr. Zoltán Tarbaj

                                                                                  Starosta obce